Protestatarul rănit cu o grenadă lacrimogenă la picior a contractat o infecție în spital

Doru Oprea, unul dintre protestatarii răniți la mitingul din 10 august, a scris pe Facebook că a contractat o infecție cu bacteria Clostridium în timpul internării la Spitalul Municipal din București. Doru Oprea a fost rănit la picior în timpul intervenției jandarmilor.

De notat însă că infecția cu Clostridium, bacteria care apare în fișa de analize, nu este tipic intra-spitalicească, ci cel mai adesea o reacție a organismului față de o terapie intensivă cu antibiotice.

”Sambata am fost externat de la Municipal si am plecat la Timisoara. În noaptea de sâmbătă spre duminică am început să fac febră, frisoane tot ce trebuie. Duminică am fost la Spitalul V Babeș din Timișoara cu probe pentru analize dar mi s-a spus ca nu e nimeni și să revin dimineață. Azi dimineață am dus probe la Synevo si acum am luat rezultatele: clostridium. Cică e o bacterie cu care trebuie să mă lupt acum”, a scris Oprea pe Facebook.

Foto: Doru Oprea (Contul personal de Facebook)